*Projekts*

**MINISTRU KABINETA SĒDES PROTOKOLLĒMUMS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  | | --- | --- | --- | | Rīgā | Nr. | 2018. gada \_\_\_\_\_\_\_\_\_\_\_ | |  | |  |  |  | | --- | --- | --- | | Rīgā | Nr.28 | 2015.gada 9.jūnijā | |

**.§**

**Par Ministru kabineta 2017. gada 25. jūlija sēdes protokollēmuma (prot. Nr. 37, 1.§) “Noteikumu projekts “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība”” 3. punktā dotā uzdevuma izpildi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(.................)

1. Pieņemt zināšanai iesniegto informatīvo ziņojumu.
2. Atbalstīt papildu finansējuma piešķiršanu 2018.gadā Aizsardzības ministrijai, lai nodrošinātu, ka Latvijas ģeotelpiskās informācijas aģentūra turpmāk sniedz topogrāfisko karti mērogā 1:50 000 visas Latvijas teritorijai, Latvijas pārskata karti mērogā 1:250 000 visas Latvijas teritorijai,  Latvijas ortofoto karti krāsainā spektrā, digitālo reljefa modeli ar regulāro tīkla soli 20m visai Latvijas teritorijai, Latvijas vietvārdu datu bāzi, Latvijas ģeodēziskā tīkla datu bāzi kā atvērtos datus, un Tieslietu ministrijai, lai nodrošinātu, ka Valsts zemes dienests sniegtu Valsts adrešu reģistra un administratīvo robežu datus kā atvērtos datus. Par iespējamiem papildu finansējuma avotiem un nepieciešamo finansējuma apjomu lemt 2018.gada valsts budžeta izpildes gaitā, sākotnēji izvērtējot Aizsardzības ministrijas un Tieslietu ministrijas faktisko pašu ieņēmumu izpildi un iespējamo iekšējo resursu ekonomiju.
3. Jautājumu par papildu nepieciešamo finansējumu 2019.gadā un turpmāk Aizsardzības ministrijai (Latvijas ģeotelpiskās informācijas aģentūrai) un Tieslietu ministrijai (Valsts zemes dienestam) atvērto datu nodrošināšanai skatīt likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā.
4. Aizsardzības ministrijai un Tieslietu ministrijai līdz 2018. gada 1. jūnijam iesniegt Ministru kabinetā priekšlikumus grozījumiem saistītajos normatīvajos aktos un pēc to pieņemšanas publicēt konkrētās datu kopas Latvijas Atvērto datu portālā (<https://data.gov.lv>).
5. Vides aizsardzības un reģionālās attīstības ministrijai sadarbībā ar Centrālo vēlēšanu komisiju, Finanšu ministriju, Iekšlietu ministriju, Satiksmes ministriju un Veselības ministriju izvērtēt starptautiskajos pētījumos minēto prioritāri atveramo datu kopu publiskošanas iespējas Latvijas Atvērto datu portālā ([https://data.gov.lv](https://data.gov.lv" \l "_blank)).
6. Noteikt Vides aizsardzības un reģionālās attīstības ministriju par atvērto datu jomas koordinējošo iestādi.

Ministru prezidents Māris Kučinskis

Valsts kancelejas direktors Jānis Citskovskis